ପଶ୍ଚିମବଙ୍ଗ ୧୦/୧୦ଃ ସର୍ବଦା କୌଣସି କାରଣରୁ ଚର୍ଚ୍ଚାରେ ରହିଥାଏ ପଶ୍ଚିମବଙ୍ଗ । ସେ ରାଜନୀତି ହେଉ ଅବା ଅନ୍ୟ କାରଣ ପାଇ । ତେବେ ଏଠାକାର ଦୂର୍ଗାପୂଜା ସବୁଠାରୁ ନିଆରା ବୋଲି ଚର୍ଚ୍ଚା ହୁଏ । ଖାସ କରି ଏଠାକାରି ମୂର୍ତ୍ତି ସୁଉଚ୍ଚ ତୋରମ ଦେଖିଲେ ଆଖି ଲାଖିଯାଏ । ପ୍ରତିବର୍ଷ କିଛି ନା କିଛି ନୂଆ ଥିମ ରହିଥାଏ ପୂଜାରେ । ଏଥିର ମଧ୍ୟ ପେଣ୍ଡାଲରେ ଦେଖିବାକୁ ମିଳିବ ନିଆରା କାରୁକାର୍ଯ୍ୟ ।
ଖାସ୍ କରି ବିଧାନସଭା ନିର୍ବାଚନ ସମୟରେ ବେଶ ଲୋକପ୍ରିୟ ହୋଇଥିବା ଖେଲା ହୋବେ ଥିମରେ ଏଥର କମ୍ପିବ ପୂଜା ପେଣ୍ଡାଲ୍ । କାରଣ ଏହି ନାରା ଦେଇ ପଶ୍ଚିମବଙ୍ଗ ମୁଖ୍ୟମନ୍ତ୍ରୀ ମମତା ବାନାର୍ଜୀ ପୁଣିଥରେ ବିଧାନସଭା ନିର୍ବାଚନ ଜିତିବା ସହିତ ମୁଖ୍ୟମନ୍ତ୍ରୀ ଆସନରେ ବସିଥିଲେ । ସେ ସବୁକୁ ଦୃଷ୍ଟିରେ ରଖି ପାର୍ବଣ ଋତୁରେ ବି ଦେଖିବାକୁ ମିଳିଛି 'ଖେଲୋ ହୋବେ'ର ଝଲକ ।
ସୂଚନା ଥାଉକି, ଚଳିତ ବର୍ଷ କୋଭିଡ୍ କଟକଣା ଭିତରେ ସାରା ଦେଶରେ ଆୟୋଜିତ ହେଉଛି ଦୁର୍ଗାପୂଜା । ଆଉ ପଶ୍ଚିମବଙ୍ଗର ବିଭିନ୍ନ ପୂଜା ମଣ୍ଡପରେ ବିଭିନ୍ନ ଥିମ୍ ଉପରେ ନିର୍ମାଣ ହୋଇଛି ପୂଜା ପେଣ୍ଡାଲ । ବୁର୍ଜ ଖଲିଫା ହେଉ ଅବା କୃଷକ ଆନ୍ଦୋଳନ, ବିଭିନ୍ନ ଥିମ ଉପରେ ଚଳିତ ବର୍ଷ ପୂଜା ପେଣ୍ଡାଲ ଲୋକଙ୍କୁ ଆକର୍ଷିତ କରୁଛି । ହେଲେ ଦକ୍ଷିଣ କୋଲକାତାର ଏକ ପୂଜା ମଣ୍ଡପରେ ଏଥର 'ଖେଲା ହୋବେ' ଥିମକୁ ନେଇ ନିର୍ମାଣ ହୋଇଛି ମାଙ୍କ ପୂଜା ପେଣ୍ଡାଲ ।
ଯାହାକୁ ଦେଖିବାକୁ ଲୋକଙ୍କ ଭିତରେ ପ୍ରବଳ ଉତ୍ସାହ ଦେଖିବାକୁ ମିଳିଛି । ଖେଲା ହୋବେର ଡିଜାଇନ୍ ପ୍ରସ୍ତୁତ କରିଥିବା କଳାକାର ସୌମେନ୍ ଘୋଷଙ୍କ କହିବା କଥା ହେଉଛି, ଖେଲୋ ହୋବେ ନାରା ପୂରା ଭାରତରେ ଏବେ ପ୍ରସିଦ୍ଧ ହୋଇସାରିଛି । ତେଣୁ ଏହି ବିଷୟରେ ଏବେ ଛୁଆଠୁ ଆରମ୍ଭ କରି ଯୁବକ ପର୍ଯ୍ୟନ୍ତ ସମସ୍ତେ ଆଗ୍ରହ ଦେଖାଉଛନ୍ତି, ତେଣୁ ସେ ଏହି ଥିମ ଉପରେ ଡିଜାଇନ୍ ପ୍ରସ୍ତୁତ କରିଛନ୍ତି ।
